钦定古今图书集成/明伦汇编/官常典/第101卷 > 桂恭王常瀛
## 钦定古今图书集成/明伦汇编/官常典/第101卷 > 桂恭王常瀛

按《明外史》本传：“桂恭王常瀛，神宗第七子。母李贵妃，
万历二十九年封。天启七年，之藩衡州。张献忠之陷
衡也，常瀛出走，贼移桂邸殿材至长沙，为伪殿。常瀛
同吉、惠二王入广西，居梧州。南都告覆，大臣陈子壮
等，以王神宗子，宜立，会唐王立于福建，乃止。常瀛流
离播迁，忧悸致疾薨，世子已先卒。次安仁王由樱嗣”，
未几，卒。次永明王由榔。时唐王已亡，诸臣拥立之，僭
号“永历。”